open-index/open-wikipedia-markdown huggingface dataset:
राजविराज

**राजविराज** नेपाल के सप्तरी जिला का मुख्यालय है। यह नेपाल में तराई क्षेत्र का सबसे पहला और नेपाल अधिराज्य का चौथा मुख्यालय है। यह नेपाल का पहला नगर है जिसे **टाउन प्लानिंग** करके बसाया गया है। वि॰सं॰ १९९४ मे सप्तकोशी नदी ने पुराना मुख्यालय हनुमाननगर को बाढ से प्रभावित करने के बाद मुख्यालय के लिया दूसरा जगह का खोज शुरु करवाया गया था। तत्कालीन बडाहाकिम प्रकाशशमशेर जबरा ने उपयुक्त जगह खोजकर शहर बसाने की जिम्मेवारी ख्यातिप्राप्त इन्जिनीयर डिल्लीजंग को दिया था। उस समय सुन्दर शहर के रूप में प्रसिद्ध भारत के जयपुर नगर के मानचित्र के आधार पर टाउन प्लानिंग करकर विं.सं.१९९८ मे राजविराज शहर बसाया गया था। 

## सन्दर्भ सूची

श्रेणी:सगरमाथा प्रान्त
श्रेणी:नेपाल के शहर
सिराहा

सगरमाथा प्रान्त का एक शहर

श्रेणी:सगरमाथा प्रान्त
श्रेणी:नेपाल के शहर
नाम्चे बजार

सगरमाथा प्रान्त का एक शहर


Namche Bazaar, Mountains, Nepal.jpg
Namche Bazaar-02-2007-gje.jpg
Namche Bazaar-26-2007-gje.jpg
Namche Bazaar-48-Schulkinder-2007-gje.jpg
Namche Bazaar-Gompa-12-innen-2007-gje.jpg
Namche Bazaar-Tibetermarkt-16-2007-gje.jpg
Namche Bazaar, Cooking in the kitchen, Nepal.jpg
Namche Bazaar, Trees in the valley, Nepal.jpg
Namche Bazaar, Trail, Nepal.jpg


श्रेणी:सगरमाथा प्रान्त
श्रेणी:नेपाल के शहर
कटारी

**कटारी** नेपाल के प्रदेश संख्या १ के उदयपुर जिले का एक नगरपालिका है। यह नगर तावा नदी के नजदीक स्थित है, जिस पर १२३.५ मीटर का एक पुल है। यह नगरपालिका दो ग्राम विकास समितियों त्रिवेणी और कटारी को मिलाकर १८ मई २०१४ को बनाया गया था। १९९१ की जनगणना के अनुसार इसकी जनसंख्या ७२३० थी और १४१० घर थें।

## सन्दर्भ

## बाहरी कड़ियाँ
*UN map of the municipalities of Udayapur District
*Official blog site

उदयपुर
श्रेणी:नेपाल के शहर
श्रेणी:कटारी नगरपालिका
जगन्नाथ मंदिर, हौज खास, दिल्ली

नई दिल्ली में हौज खास क्षेत्र में स्थित है भगवान जगन्नाथ जी का एक भव्य मंदिर। 
## स्थिति
यह मंदिर त्यागराज नगर में स्थित है। इसके निकटवर्ती क्षेत्रों में आते हैं:
* सअदरजंग डवलपमेंट एरिया
* हौज खास
* ग्रीन पार्क
* यूसुफ सराय
* ग्रीन पार्क विस्तार
* भारतीय प्रौद्योगिकी संस्थान, दिल्ली
* बाहरी रिंग मार्ग, दिल्ली
* लक्ष्मीबाई नगर

## वास्तु कला
इस मंदिर का वास्तु एकदम उड़िया मंदिर शैली का है। उसपर चमकता हुआ उजला श्वेत वर्ण इसकी आभा को चार चांद लगाता है। इस मंदिर की दीवारों पर अनेकों देवी देवताओं की मूर्तियां बनीं हुईं हैं। यह मंदिर मूल जगन्नाथ पुरी के मंदिर की एक छोटी प्रति लगता है।

## मूर्तियां
;मुख्य मंदिर
मुख्य मंदिर में भगवान जगन्नाथ, बलभद्र और सुभद्रा की मूर्तियां स्थापित हैं। ये मूर्तियां गर्भगृह में स्थितहैं। गर्भ गृह के ऊपर तोरण पर नवग्रहओं की मूर्तियां स्थित हैं। 

;गरुड़ स्तंभ
मुख्य मंदिर के ठीक सामने ही गरुड़ स्तंभ स्थितहै, जिस कॆ ऊपर विष्णु वाहन गरुड़ आसीन हैं।

;हनुमान मंदिर
मुख्य मंदिर के सामने बांईं ओर हनुमान जी का मंदिर है।

;सूर्य मंदिर
मुख्य मंदिर की परिक्रमा के दांई ओर सूर्य मंदिर स्थित है।

;शिवालय
मुख्य मंदिर कॆ आगे ही दांई ओर शिवालय बना है।

;विकिमैपिया पर
विकिमैपिया पर इस मंदिर की स्थिति देखने हेतु **[https://web.archive.org/web/20110826041141/http://www.wikimapia.org/#lat=28.5533426&lon=77.2001392&z=18&l=0&m=a&v=2 यहां]** क्लिक करें।

## चित्र दीर्घा


चित्र:Jagannath mandir hauzkhas main gate2.jpg ‎|मंदिर का मुख्य द्वार
चित्र:Jagannath mandir hauzkhas shiv mandir.jpg ‎|शिवालय
चित्र:Jagannath mandir hauzkhas carving.jpg ‎|मंदिर की दीवार पर उकेरे चित्र
चित्र:Jagannath mandir hauzkhas main full.jpg ‎|मंदिर का पूर्ण दृश्य
चित्र:Jagannath mandir hauzkhas gate.jpg ‎|मंदिर का मुख्य द्वार तोरण
चित्र:Jagannath mandir hauzkhas garud.jpg ‎|मुख्य मंदिर का गरुड़ स्तंभ
चित्र:Jagannath mandir hauzkhas full.jpg ‎|मंदिर का दृश्य



## इन्हें भी देखें
* जगन्नाथ मंदिर, त्यागराजनगर, दिल्ली
* जगन्नाथ मंदिर, पुरी

श्रेणी:दिल्ली के हिन्दू मंदिर
श्री तरंग तीर्थ

thumb|right|300px|श्री तरंग तीर्थ या तरंगा मंदिरश्री तरंग तीर्थ नामक इस जैन मंदिर का निर्माण ११२१ में गुजरात के शासक कुमारपाल ने करवाया था। यह कुछ तीर्थों में से एक है जहां श्वेतांबर और दिगंबर दोनों की यात्रा है। अपने शिक्षक आचार्य हेमचंद्र की सलाह के तहत, चोलुक्य राजा कुमारपाल ने ११२१ में सबसे पुराने मंदिर का निर्माण किया था। अजितनाथ का २.७५ मीटर संगमरमर की मूर्ति केंद्रीय मूर्ति है। श्वेतांबर परिसर में सभी १४ मंदिर हैं। लेकिन तारांगा पहाड़ी में पांच अन्य दिगंबर संबद्ध मंदिर भी हैं। जगह ऐतिहासिक रूप से बौद्ध धर्म के साथ भी जुड़ी हुई थी। 
यह जगह प्राचीन काल में तवतूर, तारावार नगर, तरंगिरी और तरनगढ़ आदि के रूप में भी जाना जाता था। आचार्य श्री सोमप्रभू श्रृद्ध ने "कुमारपाल प्रतिबोध" नामक एक पवित्र पुस्तक लिखी। उन्होंने श्री बप्पपुराचार्य की सलाह के अनुसार जैन धर्म को स्वीकार करने के बाद वीएनएस (प्रथम) के ६ वें शताब्दी के दौरान राजा वत्सराय के इस शासक के शासक द्वारा श्रीशक्तिधिष्ठ्री श्री सिध्ददैयिका देवी के मंदिर की स्थापना के बारे में बताया था। 
दोनों श्वेतांबर और दिगंबर के लिए धर्मशाला, भोजांशाल सुविधाओं के साथ उपलब्ध हैं।

श्रेणी:मन्दिर

## सम्दर्भ
श्री अचलगढ़ तीर्थ

कुमारपाल द्वारा निर्मित जैन मंदिर।

श्रेणी:मन्दिर
श्रेणी:कुमारपाल
स्पैम

स्पैम उस प्रकार के ईमेल को कहते है जो थोक में भेजा जाता है, बिना मांगे या बुलाये आ जा ता है, जिसमे प्राय विज्ञापन भरे होते है 
जब से ईमेल का विकास हुआ है स्पैम एक समस्या बनी रही है, ख़ास तौर पर 1990 के दशक से ये ईमेल प्रयोगकरता को परेशान करती है, उसका समय तथा धन बरबाद करती है, अप्रैल 2008 के एक अध्ययन से पता चलता है कि हर रोज कम से कम १०० अरब स्पैम भेजी जाती हाल ही में बेहतर फिल्टर सेवा ख़ास तौर पर जी मेल पे के चलते ये कम आने लगी है 
स्पैम भेजने के लिए पते चैटरूम से, वेब साईट से या वायरस के प्रयोग से एकत्र किए जाते है 

## स्पैम के प्रकार

श्रेणी:अंतरजाल
नवीन चावला

**नवीन चावला** (30 जुलाई 1945 – 1 फ़रवरी 2025) भारत के 16वें चुनाव आयुक्त थे। इनका जन्म नई दिल्ली मे हुआ।

## विवाद
## सन्दर्भ

## बाहरी कड़ियाँ

श्रेणी:भारत के मुख्य चुनाव आयुक्त
श्रेणी:लोकसभा चुनाव २००९
श्रेणी:1945 में जन्मे लोग
श्रेणी:२०२५ में निधन
एन. गोपालस्वामी

एन. गोपालस्वामी भारत के मुख्य चुनाव आयुक्त थे।।वे ३० जून २००६ को मुख्य चुनाव आयुक्त चुने गए और अप्रैल २००९ में सेवा-निवृत होगें।

## बाहरी कड़ियाँ
* N Gopalaswami takes over as new CEC (Express India)

श्रेणी:मुख्य चुनाव आयुक्त
श्रेणी:लोकसभा चुनाव २००९
मुख्य चुनाव आयुक्त (भारत)

**भारतीय मुख्य चुनाव आयुक्त** भारतीय चुनाव आयोग का प्रमुख होता है और भारत में स्वतंत्र एवं निष्पक्ष रूप से राष्ट्र और राज्य के चुनाव करवाने का उत्तरदायी होता हैं। मुख्य चुनाव आयुक्त की नियुक्ति भारत का राष्ट्रपति करता है। वर्तमान में भारत के मुख्य निर्वाचन आयुक्त ज्ञानेश कुमार है जो हाल ही में बनाए गए हैं इससे पहले राजीव कुमार जी मुख्य चुनाव आयुक्त थे 

मुख्य चुनाव आयुक्त का कार्यकाल 6 वर्ष या 65 वर्ष की आयु, जो पहले हो, का होता है। चुनाव आयुक्त का सम्मान और वेतन भारत के सर्वोच्च न्यायलय के न्यायधीश के सामान होता है। मुख्य चुनाव आयुक्त को संसद द्वारा महाभियोग पर राष्ट्रपति द्वारा हटाया जा सकता है।

## मुख्य चुनाव आयुक्त
मुख्य चुनाव आयुक्तों की सुची
 :

## बाहरी कड़ियाँ
* मुख्य चुनाव आयुक्त (indian-elections.com)

## सन्दर्भ

श्रेणी:भारत के मुख्य चुनाव आयुक्त
भारतीय भाषा परिषद, कोलकाता

**भारतीय भाषा परिषद** कोलकाता में स्थित एक प्रमुख हिन्दीसेवी संस्था है। भारतीय भाषाओं की साहित्यिक विरासत को समृद्ध करने के उद्देश्य से 1975 में इसकी स्थापना की गयी थी। कोलकाता में स्थित यह संस्था अनेक प्रकार के साहित्यिक पुरस्कार देती है। इनकी साहित्यिक पत्रिका वागर्थ एक मासिक पत्रिका है। 

1979 में यह अपने भवन 36ए, शेक्सपियर सरणी, कोलकाता 700017 में स्थानांतरित हुई। इसके संस्थापकों में प्रमुख थे सीताराम सेकसरिया और भागीरथ कानोड़िया। इस गैर-सरकारी संस्थान ने अपनी स्थापना के समय से ही राष्ट्रीय अखंडता, बहुलतावादी संस्कृति और सभी भाषाओं के साहित्य की सृजनशीलता को प्रोत्साहित करना अपना मुख्य लक्ष्य बना रखा है। आज भारतीय भाषा परिषद देश की एक अग्रणी साहित्यिक-सांस्कृतिक संस्था के रूप में जानी जाती है। यह भारत की एक अनोखी संस्था है, जो आत्मनिर्भर है और विभिन्न दिशाओं में सक्रिय रहते हुए हिंदी के विकास के साथ भारतीय भाषाओं के बीच संवाद के लिए लगातार सक्रिय है। निजी क्षेत्र से साहित्यिक कार्यों के लिए ऐसी व्यवस्था और साल भर नियमित गतिविधियाँ फिलहाल अन्यत्र कहीं नहीं है। परिषद के संस्थापकों ने अपनी दूरदर्शिता से इस संस्था को स्वावलम्बी बनाया है।

सीताराम सेकसरिया और उनके अभिन्न मित्र दिवंगत भागीरथ कानोडिया ने १९७४ में अपनी पचहत्तर-अस्सी वर्ष की वृद्धावस्था में अंग्रेजी के बढ़ते वर्चस्व को रोकने और भारतीय भाषाओं के बीच आदान-प्रदान, सम्पर्क, सहयोग और अनुवाद बढ़ाने के लिए भारतीय भाषा परिषद की स्थापना की थी। दोनों मित्रों की दृष्टि यह थी कि हिन्दी का ढोल पीटने के बजाए भारतीय भाषाओं को संपन्न और समृद्ध कर ही अंग्रेजी के सर्वभक्षी अभियान को रोका जा सकता है। 

परिषद के उद्देश्यों की सत्रह सूत्री सूची का प्रथम उद्देश्य ही – 'विभिन्न भारतीय भाषाओं को निकट लाने और उनमें पारस्परिक सम्मान पैदा करने की दृष्टि से विचारों में समन्वय और आदान–प्रदान करने के लिए राष्ट्रीय मंच की स्थापना करना' था। यह कहने की जरूरत नहीं कि दोनों ही मित्र स्वतंत्रता सेनानी थे और अंग्रेजी साम्राज्यवाद के भुक्तभोगी।

## वाह्य संपर्क
* भारतीय भाषा परिषद, कोलकाता का जालघर
* भारतीय भाषा परिषद में अंग्रेज़ी के प्रति बढ़ते मोह पर अशोक सेकसरिया की टिप्पणी

श्रेणी:हिन्दी सेवी संस्थाएँ
हिन्दी प्रचारिणी सभा, मॉरीशस

**हिन्दी प्रचारिणी सभा** की स्थापना मॉरीशस में १९२५ में हिन्दी की विधिवत शिक्षा के लिए हुई जिसके प्रथम अध्यक्ष मुक्ताराम चटर्जी थे। इस सभा ने हिन्दी के प्रचार-प्रसार में अहम भूमिका निभाई। सभा हिन्दी साहित्य सम्मेलन की साहित्यरत्न परीक्षाएँ भी आयेजित करती है।

हिन्दी प्रचारिणी सभा एक शैक्षिक, सांस्कृतिक एवं सामाजिक संस्था है। यह लांग माउण्टेन (Long Mountain) में स्थित है। इसका ध्येयवाक्य है ‘भाषा गई तो संस्कृति गई'। इसकी स्थापना 12 जून 1926 को हुई थी। उस समय इसका नाम 'तिलक विद्यालय' था जो भारत के महान शिक्षाशास्त्री एवं स्वतंत्रता सेनानी बाल गंगाधर तिलक के नाम पर था। तिलक विद्यालय की स्थापना के पीछे मुक्तराम बोलराम चटर्जी और मुंगुर बंधु थे जिन्हें बाद में 'भगत' नाम से प्रसिद्धि मिलि। बाद में यही विद्यालय 'हिन्दी प्रचारिणी सभा' बना।

कुछ समय बाद हिन्दी प्रचारिणी सभा ने क्रीव कूर (Creve Coeur) में 'सरस्वती पाठशाला' की स्थापना की। इसमें कन्याओं के लिए पूर्णकालोक हिन्दी कक्षाएँ लगने लगीं। श्री सूर्य प्रसाद मुंगुर भगत हिन्दी प्रचारिणी सभा द्वारा नियुक्त प्रथम अध्यापक थे। उनके बाद श्री नेमनारायण गुप्त अध्यापक नियुक्त हुए।

## कार्य
* पूरे मॉरीशस में हिन्दी विद्यालयों की स्थापना करना या स्थापना में सहयोग देना
* प्राथमिक एवं माध्यमिक कक्षाओं की पाठ्यपुस्तकों का प्रकाशन करना
* स्थानीय परीक्षाओं के लिए पाठ्यक्रम तथ प्रश्नपत्र तैयार करना
* अध्यापकों के लिए कार्यशाला (वर्कशॉप) और सेमिनार आयोजित करना
* विद्यार्थियों को अपने बौद्धिक और नैतिक विकास के लिए प्रेरित करना 
* प्राथमिक स्तर के विद्यार्थियों के लिए परीक्षाएँ आयोजित करना तथा प्रमाणपत्र प्रदान करना
* विदेशों में हिन्दी की उच्च परीक्षाएँ आयोजित करना 
* हिन्दी की पुस्तकें एवं पत्रिकाएँ प्रकाशित करना
* साहित्यिक प्रतियोगिताएँ आयोजित करना एवं पुरस्कार देना 
* हिन्दी के विकास के लिए कार्यरत व्यक्तियों एवं संस्थाओं को सम्मान स्वरूप प्रमाणपत्र देना
* हिन्दी के उन्नयन के लिए राष्ट्रीय तथा अन्तरराष्ट्रीय सम्मेलन आयोजित करना
* कवि सम्मेलन, चर्चा तथा साहित्यिक क्रियाकलाप करना

## इन्हें भी देखें
* हिन्दी संगठन, मारीशस
* मारीशस के हिन्दी विद्वान

## बाहरी कड़ियाँ
* हिन्दी संगठन (Hindi Speaking Union)
* THE HINDI PRACHARINI SABHA (AMENDMENT) BILL

श्रेणी:हिन्दी सेवी संस्थाएँ
गाज़ा पट्टी

**ग़ज़ा पट्टी** इसराइल के दक्षिण-पश्चिम में स्थित एक 6-10 कि॰मी॰ चौड़ी और कोई 45 कि॰मी॰ लम्बा क्षेत्र है। इसके तीन ओर इसराइल का नियन्त्रण है और दक्षिण में मिस्र है। हालाँकि जमीन के सिर्फ दो तरफ इसराइल है पर पश्चिम की दिशा में भूमध्यसागर में इसकी जलीय सीमा इसराइल द्वारा नियन्त्रित होती है।

इसका नाम इसके प्रमुख शहर ग़ज़ा (उच्चारण *ग़ाज़्ज़ा* भी होता है) पर पड़ा है। इसका दूसरा प्रमुख शहर इसके दक्षिण में स्थित राफ़ा है जो मिस्र की सीमा से लगा है। ग़ज़ा पट्टी में कोई 25 लाख लोग रहते हैं जिसमें कोई 4 लाख लोग अकेले ग़ज़ा शहर में रहते हैं।

## इतिहास

ग़ज़ा पट्टी का इतिहास तो 1948 में इस्राइल के निर्माण के साथ शुरु होता है पर इस क्षेत्र के सम्पूर्ण इतिहास के लिए इसराइल का इतिहास देखा जा सकता है। 1948 में इसराइल के निर्माण के बाद यहाँ बसे अरबों के लिए अर्मिस्टाइस रेखा बनाई जिसके तहत ग़ज़ा पट्टी में अरब, जो सुन्नी मुस्लिम हैं, रहेंगे तथा यहूदी इसराइल मे रहेंगे। 1948 से लेकर 1967 तक इसपर मिस्र का अधिकार था पर 1967 के छः दिनी लड़ाई में, जिसमें इसराइल ने अरब देशों को निर्णायक रूप से हरा दिया, इसराइल ने मिस्र से यह पट्टी भी छीन ली जिसके बाद से इसपर इसराइल का नियंत्रण बना हुआ है।

2005 में इसराइल ने फ़िलीस्तीनी स्वतंत्रता संस्था के साथ हुए समझौते के तहत ग़ज़ा और पश्चिमी तट से बाहर हट जाने का फेसला किया। साथ ही इसराइल ने ग़ज़ा तथा पश्चिमी तट पर स्थित यहूदी बस्तियों को भी हटाने का काम शुरु किया। २००७ में हुए चुनाव में हमास ने इसकी सत्ता हथिया ली जो इसराइल और संयुक्त राष्ट्र सहित कई देशों के अनुसार एक आतंकवादी संगठन है। हमास ने पश्चिमी तट पर स्थित अरबों से भी सम्पर्क तोड़ लिया जो 1948 में इसराइल के निर्माण का ही परिणाम हैं और इस कारण ग़ज़ावासियों से अब तक जुड़े हुए थे।

### 2009 का इसराली हमला
2008 में हुए संघर्ष विराम के बाद ग़ज़ा से हमास ने कई रॉकेट हमले दक्षिणी इसराइल में हुए। इसराइल ने भी कई हमले ग़ज़ा में किए। 2008 के दिसम्बर के आखिर में इसराइल ने ग़ज़ा पट्टी में अपने नागरिकों की हमास त्यक्त रॉकेटों की हत्या के बदले में हमला किया 
था। इसराइल के 13 लोग मारे गए जिसमें ३ नागरिक तथा 10 सैनिक थे जबकि बदले में ग़ज़ा के कोई 1300 लोग मारे गए। जनवरी में 22 दिन के बाद इसराइल ने एकतरफ़ा संघर्षविराम की घोषणा की। इसके बाद भी ग़ज़ा से राकेट दागे गए। इसके बाद इसराइल ने दोबारा सैनिक कार्यवाही की धमकी दी है।

## सन्दर्भ

श्रेणी: मध्य-पूर्व
अंजुता

**अंजुता** एक संयोजित विकासिक उपकरण है जो C तथा C++ प्रोग्राम्ंग भाषाओं के लिए GNOME के उपादानों के लिए लिखा गया है।

श्रेणी:संयोजित विकासिक वातावरण
सब्ज़ी

thumb|230px|कुछ सब्ज़ियाँ
**सब्ज़ी** या **शाक** किसी पौधे के उस भाग को कहते हैं जिसे आँच पर पका कर खाया जाता है। बीजों और मीठे फलों को प्रायः सब्जी नहीं कहा जाता है। खाए जाने वाले पत्ते, तने, डंठल और जड़ें प्रायः सब्ज़ी कही जाती है। सांस्कृतिक दृष्टि से 'सब्ज़ी' की परिभाषा स्थानीय प्रथा के अनुसार अलग अलग होती है। उदाहरण : लोग कुकुरमुत्तों (मशरूमों) को सब्ज़ी मानते हैं (आधुनिक जीववैज्ञानिक दृष्टि से कुकुरमुत्ते 'पौधे' नहीं समझे जाते) जबकि अन्य लोगों के अनुसार यह सब्ज़ी नहीं बल्कि एक अन्य खाने की श्रेणी है।

कुछ सब्ज़ियाँ कच्ची खाई जा सकती हैं जबकि अन्य सब्ज़ियों को पकाना पड़ता है। आम तौर पर सब्ज़ियों को नमक या खटाई के साथ पकाया जाता है लेकिन कुछ सब्ज़ियाँ ऐसी भी हैं जिन्हें चीनी के साथ पका कर उन की मिठाई या हलवे बनाए जाते हैं। सब्ज़ी में भरपूर पोषक तत्व होते हैं। 

## शब्द की जड़ें
आधुनिक फ़ारसी में सब्ज़ शब्द का अर्थ 'हरा', या कभी कभी 'काला' होता है। फ़ारसी में 'सब्ज़ी' केवल वास्तव में हरे रंग के पत्तों-सब्ज़ियों को बुलाया जाता है जबकि हिन्दी, उर्दू, पंजाबी, कश्मीरी और उत्तरी भारतीय उपमहाद्वीप की अन्य भाषाओँ में 'सब्ज़ी' की श्रेणी में किसी भी रंग की सब्ज़ियाँ शामिल हैं। ध्यान दें कि संस्कृत और फ़ारसी हिन्द-ईरानी भाषा परिवार की बहनें होने के कारण हज़ारों सजातीय शब्द रखती हैं और 'सब्ज़ी' शब्द इन में से एक है। संस्कृत में इसी शब्द का रूप 'सस्य' है, जिस का मूल अर्थ '(खाया जाने वाला) दाना या फल' था। 

## प्रमुख सब्जियाँ

## प्रमुख उत्पादक देश
right|thumb|300px|अनेकों फल सब्जियों के रूप में प्रयुक्त होते हैं।
सन २०१० में विश्व में सब्जियों का सबसे बड़ा उत्पादक चीन था और उसके बाद भारत।

## सन्दर्भ


## इन्हें भी देखें
* विटामिन
* शाकाहार
* लौकी
* करेला
* भिंडी

## बाहरी कड़ियाँ

* मध्य भारत में उगाई जाने वाली शब्जियों की उन्नत तकनीक
* सब्जी की खेती (भारत विकास प्रवेशद्वार)
* सब्जी की खेती (भू-मीत)
* हरी सब्जी की विशेषताएँ
* भारतीय सब्जी अनुसंधान संस्थान
* The World Vegetable Center
* मनुष्य के आहार एवं कृषि अर्थव्यवस्था में सब्जियों का महत्व (विकासपीडिया)

*
अविरत यात्रा

[अविरत यात्रा] https://web.archive.org/web/20110727015320/http://aviratyatra.blogspot.com/ नई दिल्ली में धार्मिक और आध्यात्मिक युवाऒं द्वारा शुरू किया गया एक अभियान है। इस यात्रा का मकसद खुद की बेचैनी को दूर करना है। किस लिए बेचैन हैं हम? पूर्णता हासिल करने के लिए। इस सृष्टि के सूक्ष्म रज कण से लेकर विशालकाय पर्वत और क्षुद्र एक कोशकीय जीव से लेकर सर्वाधिक बुद्धिमान समझे जाने वाली मनुष्य जाति तक सभी सिर्फ और सिर्फ पूर्णता हासिल करने के लिए ही संघर्ष कर रहे हैं। अरबों वर्षों से एक अविरत यात्रा जारी है। चाहें वो मयखाने में बैठा शराबी हो या किसी मंदिर में बैठा पुजारी। सभी की जद्दोजहद का मकसद एक है। सिर्फ अवस्था विशेष का अंतर है। कोई आगे हैं और कोई पीछे।
अब सवाल यह है कि क्या हम अधूरे हैं? अरबों अरब मनुष्यों की बेचैनी बताती है कि 'हां हम अपूर्ण हैं। अधूरे हैं।' मृत्यु जो हमारे जीवन का अटल सत्य है, हमें बार-बार याद दिलाती है कि 'हमारा बस तो खुद हमारे जीवन पर भी नहीं है।' हम तय नहीं कर सकते हैं कि ठीक अगले छण हमारे जीवन की दिशा क्या होगी। तो क्या नियति के दास के अतिरिक्त हम कुछ भी नहीं हैं? क्या हममें और कीट पर्यन्त क्षुद्र जीव में कोई अंतर नहीं है? और तभी हमारी चेतन बगावत कर उठती है। वैदिक मनीषियों से लेकर आधुनिक युग में स्वामी विवेकानंद तक की आवाज हमारे दिलो-दिमाग को झकझोर कर रख देती है।
नहीं, मृत्यु हमारी नियति नहीं हो सकती है। सिर्फ श्वेताश्वर उपनिषद ही नहीं बल्कि हमारे अंतरमन से निकली आवाज भी हमसे कहती है कि वयमं अमृतस्य पुत्राः। हम अमृत के पुत्र हैं। अहमं ब्रहमास्मि। मैं स्वयं साक्षात ब्रहम हूं। और यकीन जानिए कि जब तक पूर्णता न मिल जाए, हममें से कोई भी चैन से नहीं बैठने वाला है।
अब एक सवाल और है। ये पूर्ण अवस्था है क्या? आखिर इस पूर्णता के मायने क्या हैं? इसका जवाब आसान हैं। जब हमें उस अवस्था का प्रत्यक्ष ग्यान हो जाए, जिसका उल्लेख आदि जगत गुरु शंकराचार्य ने निर्वाण षटकम् में किया है। जरा देखिए तो आदि जगत गुरु निर्वाण षटकम् में क्या कह रहे हैं- 
मनोबुध्यहंकार चिताने नाहं। न च श्रोतजिव्हे न च घ्राणनेत्रे।
न च व्योमभूमी न तेजू न वायु। चिदानंदरुप शिवोहं शिवोहं ॥ १ ॥

इस श्लोक की पहली तीन पंक्तियों में हम क्या नहीं है यह बताया गया है। शंकराचार्य जी कहते हैं कि मैं मन, बुद्धि, अहंकार, नाक, कान, जुबान, त्वचा, आंखे, पृथ्वी, आप, तेज, वायू, आकाश इन में से कुछ भी नहीं। बाकी रहा प्राण, आत्मा वही मैं हूं। और यह आत्मा कैसा है? तो वह भगवंतरूप शिवरूप, सत चित आनंदरूप, शिवरूप है।
अविरत यात्रा
भारत विकास परिषद

**भारत विकास परिषद** एक सेवा एवं संस्कार-उन्मुख अराजनैतिक, सामाजिक-सांस्कृतिक स्वयंसेवी संस्था है जो स्वामी विवेकानंद जी के आदर्शो को अपनाते हुए मानव-जीवन के सभी क्षेत्रों (संस्कृति, समाज, शिक्षा, नीति, अध्यात्म, राष्ट्रप्रेम आदि) में भारत के सर्वांगीण विकास के लिये समर्पित है। इसका लक्ष्यवाक्य है - "स्वस्थ, समर्थ, संस्कृत भारत"।

## स्थापना
स्वामी विवेकानन्द के जन्मशताब्दी के अवसर पर १२ जनवरी सन् १९६३ कों भारत के प्रमुख उद्योगपतियों एवं समाज-सुधारकों जैसे- लाला हंसराज, डॉ सूरज प्रकाश आदि द्वारा "नागरिक समिति" (Citizens Council) की स्थापना की गयी थी ताकि चीनी आक्रमण का प्रतिकार किया जा सके। बाद में इसी का नाम "भारत विकास परिषद" (BVP) रखा गया। १० जुलाई सन् १९६३ को सोसायटीज पंजीकरण अधिनियम, १८६० के अन्तर्गत इसका पंजीकरण हुआ। इस प्रकार यह परिषद स्वामी विवेकानन्द के आदर्शों एवं शिक्षाओं पर चलती है।

## कार्य
* भारत विकास परिषद् संस्कार, सेवा, संपर्क, परियोजना के द्वारा समाज की सेवा करती है। 

* संस्कार योजना के द्वारा बच्चों, युवाओं, परिवार, वरिष्ठ नागरिक के लिए विकास कार्यक्रम चलाती है। जिसमे प्रमुख है- बाल संस्कार शिविर, राष्ट्रीय संस्कृत गीत प्रतियोगिता, भारत को जानो, युवा संस्कार शिविर, परिवार संस्कार शिविर, आदि। 

* सेवा योजना के द्वारा दिव्यांगो का कल्याण, पुनर्वास, आदिवासी विकास, गाँव और शहरी - झोपड़ी विकास, सामूहिक सरल विवाह, महिलाएं और बच्चे को कानूनी सलाह देती है। 
अपने संपर्क योजना के द्वारा संस्कृति सप्ताह, स्थापना दिवस और प्रतिभा सम्मान, सेमिनार जैसी कार्यक्रम का आयोजन समय-समय पर करती है।

## परिणाम
* 1967 से परिषद् देशभक्ति गीतों का राष्ट्रीय समूह गान प्रतियोगिता करती है, जिसमे स्कूली बच्चें भाग लेते हैं। यह कार्यक्रम शाखा स्तर से राज्य और राष्ट्रीय स्तर तक आयोजित होती है। लगभग 5, 000 स्कूलों द्वारा लाखों बच्चें इस प्रतियोगिता में हिस्सा लेते हैं। 

* भारत विकास परिषद् देश का एक मात्र संगठन है जो संस्कृत भाषा में देशभक्ति गीत प्रतियोगिता आयोजित करती है। जो शाखा से राष्ट्रीय स्तर तक होती है। 

* गुरु वन्दना छात्र अभिनन्दन कार्यक्रम, प्रत्येक साल करती है जिसमे 30 लाख से ज्यादा छात्र भाग लेते हैं। ऐसे कार्यक्रम का उद्देश्य बच्चों में अपने माता-पिता और गुरु के प्रति सम्मान का भावना जगे।

* साल दर साल भारत विकास परिषद् अपने 13 केन्द्रों के द्वारा मुफ्त में कृत्रिम पैर विकलांग लोगो को उपलब्ध करती है। वर्ष 2007-08 में कृत्रिम पैर, व्हील चेअर 23, 658 विकलांग लोगो को उपलब्ध कराई।

## बाहरी कड़ियाँ
* भारत विकास परिषद का जालस्थल

श्रेणी:संस्थाएँ
गोवा का इतिहास

right|thumb|300px|दक्षिण गोवा के उसगलिमल गाँव की चट्टानों पर बनाये गये चित्र ऊपरी पैलियोलिथिक या मेसोलिथिक काल से संबंधित हैं।
गोवा के लंबे इतिहास की जड़ें प्रागैतिहासिक काल तक जातीं हैं। ]]
right|thumb|300px|ताम्बळी सुरला महादेव मंदिर जिसका निर्माण १२वीं शताब्दी में हुआ था। यह उन गिने-चुने मंदिरों में से है जिन्हें आततायी नष्ट नहीं कर पाये।

गोवा के प्राचीन इतिहास का आरम्भ तीसरी सदी इसा पूर्व से शुरु होती है जब यहाँ मौर्य वंश के शासन की स्थापना हुई थी। बाद में पहली सदी के आरम्भ में इस पर कोल्हापुर के सातवाहन वंश के शासकों का अधिकार स्थापित हुआ और फिर बादामी के चालुक्य शासकों ने इसपर 580 इसवी से 750 इसवी पर राज किया।

## विजयनगर
इसके बाद के सालों में इस पर कई अलग अलग शासकों ने अधिकार किया। 1312 इसवी में गोवा पहली बार दिल्ली सल्तनत के अधीन हुआ लेकिन उन्हें विजयनगर के शासक हरिहर प्रथम द्वारा वहाँ से खदेड़ दिया गया। अगले सौ सालों तक विजयनगर के शासकों ने यहाँ शासन किया और 1469 में गुलबर्ग के बहामी सुल्तान द्वारा फिर से दिल्ली सल्तनत का हिस्सा बनाया गया। बहामी शासकों के पतन के बाद बीजापुर के आदिल शाह का यहाँ कब्जा हुआ जिसने गोअ-वेल्हा हो अपनी दूसरी राजधानी बनाई।

## पुर्तगाली आगमन
right|thumb|300px|एक ब्रीच-भरण घूर्णमान बन्दूक (breech-loading swivel gun) जो सम्भवतः १६वीं शताब्दी में गोवा में बनी थी और वहाँ से जापान भेजी गयी थी जहाँ इसका उपयोग ओडा नोबुनागा (Oda Nobunaga) में किया गया था।
1498 में वास्को डी गामा यहाँ आनेवाला पहला युरोपीय यात्री बना जो समुद्र के रास्ते यहाँ आया था। उसके इस सफल अभियान ने युरोप की अन्य शक्तियों को भारत पहुँचने के लिये दूसरे समुद्री रास्तों की तलाश के लिये प्रेरित किया क्योंकि तुर्कों द्वारा पारंपरिक स्थल मार्गों को बंद कर दिया गया था। 1510 में पुर्तगाली नौसेना द्वारा तत्कालीन स्थानीय मुगल राजा को पराजित कर पुर्तगालियों ने यहाँ के कुछ क्षेत्रों पर अपना अधिकार स्थापित किया गया। यहाँ वे अपना एक आधार बनाना चाहते थे जहाँ से वे मसालों का व्यापार कर सकें। सोलहवीं सदी के मध्य तक पुर्तगालियों ने आज के गोवा क्षेत्र में पूरी तरह अपनी स्थिती सुदृढ कर ली थी।

## आर्थिक इतिहास
सत्रहवीं शताब्दी से सन १९५८ तक गोवा की मुद्रा रुपया थी।  सन १८७१ के बाद गोवा में प्रयोग होने वाले सिक्के कलकत्ता में बनाये गए। यह सिक्के वज़न और चांदी के माप में ब्रिटिश इंडिया के सिक्कों जैसे ही थे। इससे गोवा और बाकी भारत में व्यापार में सरलता हुई। १९५८ में पुर्तगाल सरकार ने गोवा की मुद्रा रूपये से बदल के एस्कुडो कर दी, १ पुराना रुपया ६ एस्कुडो के बराबर था। 

## भारतीय अधिकरण

19 दिसंबर, 1961 को भारतीय सेना ने यहाँ आक्रमण कर इस क्षेत्र को मुक्त करवाया और गोवा भारत में शामिल हुआ। गोवा तथा इसके उपक्षेत्र दमन एवं दीव को भारत में संविधान के एक संघीय क्षेत्र के रूप में शामिल किया गया। लेकिन 30 मई 1987 को गोवा 56 वां संविधान संशोधन के तहत इसे अलग राज्य का दर्जा दिया गया तथा गोवा भारत का 25 वाँ राज्य बना।

## सन्दर्भ

## इन्हें भी देखें
*गोवा मुक्ति संग्राम
*गोवा की मुक्ति

श्रेणी:गोवा का इतिहास
भारतीय क्रिकेट टीम का श्रीलंका दौरा - २००९

**श्रीलंका भारत 2009 क्रिकेट शृंखला** श्रीलंका और भारत के मध्य खेली जाने वाले 4 एकदिवसीय क्रिकेट की और 1 T20 मैच की शृंखला है। यह २८ जनवरी से १० फरवरी २००९ तक श्रीलंका में खेली जा रही हैं।

## कार्यक्रम और परिणाम

## प्रमुख कीर्तिमान
* भारत ने चौथे एक दिवसीय लगातार नौ एकदिवसीय मैच जीतने का भारतीय कीर्तिमान स्थापित किया। इससे पहले भारत ने सुनील गावस्कर, सौरभ गांगुली और राहुल द्रविड़ की कप्तानी में लगातार आठ एकदिवसीय मैच ही जीते थे।
* चौथे एकदिवसीय मैच में मुथैया मुरलीधरन ने 503वाँ विकेट लिया और वसीम अकरम के सर्वाधिक विकेट लेने के रिकॉर्ड तोड़ दिया।

श्रेणी:भारतीय क्रिकेट टीम के श्रीलंका दौरे
वाहन रेडियो

**वाहन रेडियो** या कार ऑडियो/वीडियो, एक वाहन में लगने वाली श्रृव्य या दृश्य प्रणाली को वर्णित करने के लिए किया जाता है।
ब्लॉपंक्त

**ब्लॉपंक्त** एक जर्मन वाहन रेडियो प्रणाली निर्माता है। इसकी शुरुआत बर्लिन मे सन १९२३ मे हुई थी तब इसका नाम **"आइडियल"** था, पर १९३८ मे इसका नाम बदल कर ब्लॉपंक्त कर दिया गया जिसका जर्मन भाषा मे अर्थ **नीला बिन्दु** होता है।
गोवा के होटल

गोवा में पर्यटन के लिए बहुत कुछहै। इस ही प्रकार पर्यटकों के लिए रुकनेके अच्छे साधन है।

## रिज़ॉर्ट
विश्व में प्रसिद्ध बीच रिसोर्ट में से गोवा के रिसोर्ट बहुत ही प्रसिद्ध है। इनमें से लीला रिसोर्ट मुख्य है। यह होटल गोवा के मोबोर कैविलोसम क्षेत्र में स्थित है। नदी साल पर स्थित, यह रिसोर्ट 75 एकड़ जमीन पर फैला हुआ है। पर्यटकों में लोकप्रिय होने के साथ-साथ लीला होटल का वास्तुशिल्प पुर्तगाल एवं भारतीय संस्कृति से प्रभावित होकर बनाया गया है। अन्य रिसोर्ट से भिन्न, इस होटल में मेहमानों के लिए रहने की सारी सुविधा उपलब्ध है। 185 कमरे वाले इस होटल में तीन गोल्फ कोर्स, दो टेनिस कोर्ट, व्यायाम करने की सुविधा भी है। आयुर्वेदिक केंद्र, योग, कैसिनो, बच्चों की देखभाल के लिए क्रेच (झूले) एवं खेलने के लिए मनोरंजक यंत्र भी उपलब्ध है।

होटल आकर्षक ढंग से बनाया गया है एवं यह स्थान गोल्फ कोर्स की ओर झाँक रहा है। निवास कक्ष में सुंदर कलात्मक वस्तुएँ रखी गई हैं। होटल के चारों ओर गोवा एवं भारत की प्राचीन संस्कृति की प्रतिमाएँ होटल की गैलरी में सुसज्जित हैं। यह बाहर से आने वाले विदेशी पर्यटकों को न केवल एक आनंदमय निवास स्थान बल्कि भारत के ऐतिहासिक संस्कृति से परिचित कराता है।

आधुनिक उपकरणों की सुविधाओं से परिपूर्ण इस होटल में मनोरंजन की सभी सुविधाएँ उपलब्ध हैं। परिवार के साथ यदि गोवा की सैर करने यहाँ पर आए हैं। खाने के लिए परिपूर्ण एवं व्यायाम के लिए उपयुक्त स्थान है। रोजमर्रा की ज़िदगी में, थकान दूर करने के लिए यहाँ उपलब्ध साधनों का प्रयोग कर सकते है। इस होटल में व्यापारिक सम्मेलन भी आयोजित किए जाते हैं।

* एयरपोर्ट से 45 किलोमीटर की दूरी पर स्थित है एडेलाइड सेंटरिका। यह होटल गोवा के बारदेस क्षेत्र में स्थित है। 55 कमरों के इस होटल में सभी सुविधाएँ उपलब्ध हैं। रहने के कक्ष में दीवान, कॉफी टेबल, फ्रिज, टीवी सेट एवं हर कमरे में एक बालकनी दिखाई देती है। केंटोलिंम बीच के पास स्थित इस होटल में विभिन्न प्रकार की जलक्रीड़ा की सुविधा उपलब्ध है। जैसे कि पैरासेलिंग से लेकर के जेटस्कीइंग का आनंद उठा सकते है। परंतु होटल में रहने के लिए हर कमरे का मूल्य दो लोगों के रहने के लिए होता है। बालकनी पर खड़े होकर सूदूर नदी की लहरें टकराती हुई दिखाई देंगी।
विभिन्न प्रकार के मन को लुभाने वाले व्यंजनों से भरपूर थाली पर्यटकों के मन को लुभाती हैं।

* सेंटियागो तीन सितारों वाला होटल बाघा बीच के पास स्थित है। गोवा के सबसे मुख्य आकर्षक पर्यटक स्थल है। 72 वाले कमरों में कई प्रकार के व्यंजनों के रेस्टोरेंट हैं। जहाँ पर विभिन्न प्रकार के लाँज बार, सन लाँजर। भिन्न प्रकार की सहूलियत पर्यटकों के लिए उपलब्ध है। तैरने के लिए तालाब (स्विमिंग पूल) की सुविधा तैराकों के लिए उपलब्ध है। यह होटल मारगाँव स्टेशन से 55 किलोमीटर की दूरी पर स्थित है। पंजिम शहर से 18 किलोमीटर की दूरी पर स्थित है।

श्रेणी:गोवा
श्रेणी:गोवा में पर्यटन
वामन पुराण

**[[वामन पुराण]]** में मुख्यरूप से भगवान विष्णु के दिव्य माहात्म्य का व्याख्यान है। विष्णु के वामन अवतार से संबंधित यह दस हजार श्लोकों का पुराण शिवलिंग पूजा, गणेश -स्कन्द आख्यान, शिवपार्वती विवाह आदि विषयों से परिपूर्ण है। इसमें भगवान वामन, नर-नारायण, भगवती दुर्गा के उत्तम चरित्र के साथ भक्त प्रह्लाद तथा श्रीदामा आदि भक्तों के बड़े रम्य आख्यान हैं। इसके अतिरिक्त, शिवजीका लीला-चरित्र, जीवमूत वाहन-आख्यान, दक्ष-यज्ञ-विध्वंस, हरिका कालरूप, कामदेव-दहन, अंधक-वध, लक्ष्मी-चरित्र, प्रेतोपाख्यान, विभिन्न व्रत, स्तोत्र और अन्त में विष्णुभक्ति के उपदेशों के साथ इस पुराणका उपसंहार हुआ है।

## विस्तार
इस पुराण में श्लोकों की संख्या दस हजार है, इस पुराण में पुराणों के पांचों लक्षणों अथवा वर्ण्य-विषयों-सर्ग, प्रतिसर्ग, वंश, मन्वन्तर और वंशानुचरित का वर्णन है। सभी विषयों का सानुपातिक उल्लेख किया गया है। बीच-बीच में अध्यात्म-विवेचन, कलिकर्म और सदाचार आदि पर भी प्रकाश डाला गया है।

## संक्षिप्त जानकारी
वामनपुराण में कूर्म कल्प के वृतान्त का वर्णन है और त्रिवर्ण की कथा है। यह पुराण दो भागों से युक्त है और वक्ता श्रोता दोनों के लिये शुभकारक है, इसमें पहले पुराण के विषय में प्रश्न है, फ़िर ब्रह्माजी के शिरच्छेद की कथा कपाल मोचन का आख्यान और दक्ष यज्ञ विध्वंश का वर्णन है। इसके बाद भगवान हर की कालरूप संज्ञा मदनदहन प्रहलाद नारायण युद्ध देवासुर संग्राम सुकेशी और सूर्य की कथा, काम्यव्रत का वर्णन, श्रीदुर्गा चरित्र तपती चरित्र कुरुक्षेत्र वर्णन अनुपम सत्या माहात्म्य पार्वती जन्म की कथा, तपती का विवाह गौरी उपाख्यान कुमार चरित अन्धकवध की कथा साध्योपाख्यान जाबालचरित अरजा की अद्भुतकथा अन्धकासुर और शंकर का युद्ध अन्धक को गणत्व की प्राप्ति मरुदगणों के जन्म की कथा राजा बलि का चरित्र लक्ष्मी चरित्र त्रिबिक्रम चरित्र प्रहलाद की तीर्थ यात्रा और उसमें अनेक मंगलमयी कथायें धुन्धु का चरित्र प्रेतोपाख्यान नक्षत्र पुरुष की कथा श्रीदामा का चरित्र त्रिबिक्रम चरित्र के बाद ब्रह्माजी द्वारा कहा हुआ उत्तम स्तोत्र तथा प्रहलाद और बलि के संवाद के सुतल लोक में श्रीहरि की प्रशंसा का उल्लेख है।

## सन्दर्भ

 
## बाहरी कड़ियाँ
* वामन पुराण हिंदी में-
* '''वेद-पुराण''' - यहाँ चारों वेद एवं दस से अधिक पुराण हिन्दी अर्थ सहित उपलब्ध हैं। पुराणों को यहाँ सुना भी जा सकता है।
* महर्षि प्रबंधन विश्वविद्यालय-यहाँ सम्पूर्ण वैदिक साहित्य संस्कृत में उपलब्ध है। 
* ज्ञानामृतम् - वेद, अरण्यक, उपनिषद् आदि पर सम्यक जानकारी
* वेद एवं वेदांग - आर्य समाज, जामनगर के जालघर पर सभी वेद एवं उनके भाष्य दिये हुए हैं।
* जिनका उदेश्य है - '''वेद प्रचार''' 
* वेद-विद्या_डॉट_कॉम

श्रेणी:वामन
श्रेणी:संस्कृत साहित्य
श्रेणी:पुराण
श्रेणी:वैदिक धर्म
ब्रह्माण्ड पुराण

**ब्रह्माण्डपुराण**, अट्ठारह महापुराणों में से एक है। मध्यकालीन भारतीय साहित्य में इस पुराण को 'वायवीय पुराण' या 'वायवीय ब्रह्माण्ड' कहा गया है। ब्रह्माण्ड का वर्णन करनेवाले वायु ने वेदव्यास जी को दिये हुए इस बारह हजार श्लोकों के पुराण में विश्व का पौराणिक भूगोल, विश्व खगोल, अध्यात्मरामायण आदि विषय हैं। 

## विस्तार
यह पुराण भविष्य कल्पों से युक्त और बारह हजार श्लोकों वाला है। इसके चार पद है, पहला प्रक्रियापाद दूसरा अनुषपाद तीसरा उपोदघात और चौथा उपसंहारपाद है। पहले के दो पादों को 'पूर्व भाग' कहा जाता है, तृतीय पाद ही 'मध्यम भाग' है, और चतुर्थ पाद को 'उत्तर भाग' कहा गया है। पुराणों के विविध पांचों लक्षण 'ब्रह्माण्ड पुराण' में उपलब्ध होते हैं। इस पुराण के प्रतिपाद्य विषय को प्राचीन भारतीय ऋषि जावा द्वीप (वर्तमान में इण्डोनेशिया) लेकर गए थे। इस पुराण का अनुवाद वहां के प्राचीन कवि-भाषा में किया गया था जो आज भी उपलब्ध है।

## कथा
**पूर्व भाग** के प्रक्रिया पाद में पहले कर्तव्य का उपदेश नैमिषा आख्यान हिरण्यगर्भ की उत्पत्ति और लोकरचना इत्यादि विषय वर्णित है, द्वितीयभाग में कल्प तथा मन्वन्तर का वर्णन है, तत्पश्चात लोकज्ञान मानुषी-सृष्टि-कथन रुद्रसृष्टि-वर्णन महादेव विभूति ऋषि सर्ग अग्निविजय कालसदभाव-वर्णन प्रियवत वंश का वर्णन पृथ्वी का दैर्घ्य और विस्तार भारतवर्ष का वर्णन फिर अन्य वर्षों का वर्णन जम्बू आदि सात द्वीपों का परिचय नीचे के पातालों का वर्णन भूर्भुवः आदि ऊपर के लोकों का वर्णन ग्रहों की गति का विश्लेषण आदित्यव्यूह का कथन देवग्रहानुकीर्तन भगवान शिव के नीलकण्ठ नाम पडने का कथन महादेवजी का वैभव अमावस्या का वर्णन युगत्वनिरूपण यज्ञप्रवर्त्तन अन्तिम दो युगों का कार्य युग के अनुसार प्रजा का लक्षण ऋषिप्रवर वर्णन वेदव्यसन वर्णन स्वायम्भुव मनवन्तर का निरूपण शेषमनवन्तर का कथन पृथ्वीदोहन चाक्षुषु और वर्तमान मनवन्तर के सर्ग का वर्णन है। 

**मध्यभाग **के सप्तऋषियों का वर्णन प्रजापति वंश का निरूपण उससे देवता आदि की उत्पत्ति इसके बाद विजय अभिलाषा और मरुद्गणों की उत्पत्ति का कथन है। कश्यप की संतानों का वर्णन ऋषिवंश निरूपण पितृकल्प का कथन श्राद्धकल्प का कथन वैवस्त मनु की उत्पत्ति उनकी सृष्टि मनुपुत्रों का वंश गान्धर्व निरूपण इक्ष्वाकु वंश का वर्णन  परशुरामचरित वृष्णिवंश का वर्णन सगर की उत्पत्ति भार्गव का चरित्र , भार्गव और्व की कथा शुक्राचार्यकृत इन्द्र का पवित्र स्तोत्र देवासुर संग्राम की कथा विष्णुमाहात्म्य बलिवंश निरूपण कलियुग में होने वाले राजाओं का चरित्र आदि लिखे गये है।

इसके बाद **उत्तरभाग** के चौथे उपसंहारपाद में वैवस्त मनवन्तर की कथा ज्यों की त्यों लिखी गयी है, जो कथा पहले संक्षेप में कही गयी है उसका यहां विस्तार से निरूपण किया गया है। भविष्य में होने वाले मनुओं की कथा भी कही गयी है, विपरीत कर्मों से प्राप्त होने वाले नरकों का विवरण भी लिखा गया है। इसके बाद शिवधाम का वर्णन है और सत्व आदि गुणों के सम्बन्ध से जीवों की त्रिविधि गति का निरूपण किया गया है। इसके बाद अन्वय तथा व्यातिरेकद्रिष्टि से अनिर्देश्य एवं अतर्क्य परब्रह्म परमात्मा के स्वरूप का प्रतिपादन किया गया है।

## बाहरी कडियाँ
* Brahmanda Purana, Purvabhaga text 
* Brahmanda Purana, MadhyaBhaga text
* Brahmanda Purana, Uttarabhaga text
* Brahmanda Purana, summary

श्रेणी:श्रीमद्भागवत
श्रेणी:संस्कृत साहित्य
श्रेणी:पुराण
श्रेणी:वैदिक धर्म
सरदार पटेल मेडिकल कालेज

**सरदार पटेल मेडिकल कालेज** यह बीकानेर नगर में स्थित है रास्थान का दूसरा सबसे पुराना मेडिकल कालेज है, उत्तर भारत का भी यह एक पुराना मेडिकल कालेज है, इस से पी.बी.एम चिकित्साल्य सम्बन्ध है।
## सन्दर्भ

श्रेणी:राजस्थान
श्रेणी:राजस्थान के मेडिकल कालेज
ब्रज भूमि (फिल्म)

** ब्रजभूमि ** शिव कुमार द्वारा बनाया गया एक बृज भाषा चलचित्र है जो वर्ष १९८२ में प्रदर्शित हुआ था। यह बृज भाषा का प्रथम चलचित्र है जिसमें मुख्य भूमिका में शिव कुमार, राजा बुन्देला, अलका नूपुर, और भारती अचरेकर थे। इस चलचित्र के साथ ही बृज भाषा सिनेमा का आरंभ हुआ। यह चलचित्र सदाबहार रहा।

## गीत-संगीत
इस चलचित्र के गीतों के गीतकार-संगीतकार रवीन्द्र जैन जी थे और गायकों में उनके अतिरिक्त हेमलता, चंद्राणी मुखर्जी, अनुराधा पौडवाल और सुशील कुमार थे। श्री रवीन्द्र जैन जी आत्मकथा सुनहरे पल में चलचित्र के विषय में लिखते हैं:-

## सन्दर्भ

श्रेणी:ब्रजभाषा चलचित्र
बीकानेर इंजीनियरिंग कालेज

बीकानेर नगर में स्थापित एक अभियांत्रिकी कालेज

श्रेणी:राजस्थान के इंजीनियरिंग कालेज
अष्टांग नमस्कार

**अष्टाङ्ग नमस्कार** या **अष्टाङ्ग दण्डवत् प्रणाम्**, सूर्य नमस्कार का एक चरण है जिसमें शरीर, आठ (अष्ट) अंगों के द्वारा भूमि को स्पर्श करती है। ये आठ अंग हैं- दोनों पाँव, दोनों घुटने, छाती, ठुण्डी (दाढ़ी) और दोनों हथेलियाँ। इसको 'दण्डवत प्रणाम' इसलिए कहा जाता है क्योंकि इस मुद्रा में शरीर 'दण्डवत' (= डंडे के समान (सीधा) ) हो जाता है। 

हिंदू धर्म में मनुष्य के चार गुरु माने जाते हैं। माता, पिता, आचार्य और सद्गुरु। एक शिशु की प्रथम गुरु उसकी माता है जो उस मूक प्राणी को वाणी प्रदान करती है। प्रायः अच्छे घरों में माता बालक को बोलना सिखाने के लिए -जय- शब्द का उच्चारण कराने का अभ्यास कराती है। इसका अर्थ दूसरों को प्रणाम या नमस्कार करना है। सभ्यता के विकास में यह प्रणाम या नमस्कार भी तीन प्रकार का हो जाता है। समय, स्थान, भाषा, धर्म और अवस्था के अनुरूप प्रणाम करने की विधि और बोले जाने वाले शब्द भी भिन्न भिन्न हो जाते हैं। पहला प्रणाम समान आयु के सामान्य जनों को किया जाता है। दूसरा अपने से बड़ों के प्रति हाथ जोड़ कर किया जाता है। तीसरा प्रणाम श्रद्धाभाव में अति विशिष्ट पुरुषों के प्रति किया जाता है। ये अति विशिष्ट पुरुष हैं - परमात्मा, देवता, माता, पिता, आचार्य और गुरुदेव। सद्ग्रंथों में आत्मिक ज्ञान या मंत्रदाता गुरु का दर्जा अति उच्च वर्णन किया है जिन्हें दण्डवत् प्रणाम करने का विधान है। प्रणाम करने वाला भक्त अपने शरीर के आठ अंग - दो हाथ, दो पैर, दो आँखें, पेट और मस्तक भूमि पर स्पर्श कर के अर्थात् सीधा दण्ड के समान लेट कर अपने वंदनीय को प्रणाम करता है। इसमें उसका भाव यह होता है कि मैं आपके संम्मुख मन वचन कर्म से समर्पण हूँ, वंदना करते हुए आप का आशीर्वाद मांगता हूँ, मुझ असमर्थ को अपनी आज्ञा और सामर्थ्य प्रदान कर उठ कर जीवन में आगे बढ़ने की प्रेरणा दें।

श्रेणी:भारतीय संस्कृति
निष्कर्षण धातुकर्मिकी

**निष्कर्षण धातुकर्मिकी** या **निष्कर्षण धातुकर्म** (Extractive metallurgy) के अन्तर्गत किसी अयस्क से धातु प्राप्त करना, उसको शुद्ध करना एवं उसकी पुनर्चक्रण (री-साइक्लिंग) करने की प्रक्रियाओं एवं उससे सम्बन्धित विषयों का अध्ययन किया जाता है। 

## परिचय
पृथ्वी के गर्भ (क्रस्ट) में पायी जाने वाली अधिकांश धातुएँ आक्साइड या सल्फाइड यौगिकों के रूप में होती हैं। इसलिये इनसे धातु प्राप्त करने के लिये इनका अपचयन (reduction) करना पहली जरूरत है। इन यौगिकों का रेडॉक्स दो विधियों से किया जा सकता है - रासायनिक विधि या विद्युत अपघटन की विधि से। कुछ धातुओं के निष्कर्षण् के लिये दोनो ही विधियों का प्रयोग करना पड़ता है। किन्तु निष्कर्षण के पहले धातु के अयस्क में से धातु के यौगिक को उपयुक्त विधि द्वारा अलग करना पड़ता है। इसके लिये अयस्क का रासायनिक प्रसंस्करण, या भौतिक प्रसंस्करण, या दोनो प्रसंस्करण करने पड़ते हैं।

## इन्हें भी देखें
*प्रगलन (स्मेल्टिंग)

श्रेणी:धातुकर्म
आभासी

**आभासी** शब्द, एक अवधारणा है जो विभिन्न क्षेत्रों में विभिन्न अर्थों और हिदायतों के साथ लागू होती है।

दर्शनशास्त्र की परिभाषा के अनुसार “प्रत्येक वो वस्तु (या गुण) जो वास्तविक न होते हुए भी वास्तविक वस्तु के सभी गुणों के होने का आभास कराती है आभासी होती है।

श्रेणी:अवधारणाएँ
राव तुला राम

**राव तुलाराम सिंह** (09 दिसम्बर 1825 -23 सितम्बर 1863) 1857 का प्रथम भारतीय स्वतंत्रता संग्राम के प्रमुख नेताओं में से एक थे। उन्हे हरियाणा राज्य में " राज नायक" माना जाता है। विद्रोह काल मे, हरियाणा के दक्षिण-पश्चिम इलाके से सम्पूर्ण बिटिश हुकूमत को अस्थायी रूप से उखाड़ फेंकने तथा दिल्ली के ऐतिहासिक शहर में विद्रोही सैनिको की, सैन्य बल, धन व युद्ध सामाग्री से सहता प्रदान करने का श्रेय राव तुलाराम को जाता है।

अंग्रेजों से भारत को मुक्त कराने के उद्देश्य से एक युद्ध लड़ने के लिए मदद लेने के लिए उन्होंने भारत छोड़ा तथा ईरान और अफगानिस्तान के शासकों से मुलाकात की, रूस के ज़ार के साथ सम्पर्क स्थापित करने की उनकी योजनाएँ थीं। इसी मध्य 37 वर्ष की आयु में 23 सितंबर 1863 को काबुल में पेचिश से उनकी मृत्यु हो गई।

## प्रारम्भिक जीवन
इनका जन्म हरियाणा राज्य के रेवाड़ी शहर में एक अहीर/यादव परिवार में 09 दिसम्बर 1825 को हुआ। इनके पिता का नाम राव पूरन सिंह  तथा माता जी का नाम ज्ञान कुँवर था। इनके दादा का नाम राव तेज सिंह था।

## 1857 की क्रांति
1857 की क्रांति में राव तुलाराम ने खुद को स्वतंत्र घोषित करते हुये राजा की उपाधि धारण कर ली थी। उन्होने नसीबपुर- नारनौल  के मैदान में अंग्रेजों से युद्ध किया जिसमें उनके पाँच हजार से अधिक क्रन्तिकारी सैनिक मारे गए थे। उन्होने दिल्ली के क्रांतिकारियों को भी सहयोग दिया व 16 नवम्बर 1857 को,स्वयं ब्रिटिश सेना से नसीबपुर- नारनौल में युद्ध किया, और ब्रिटिश सेना को कड़ी टक्कर दी तथा ब्रिटिश सेना के कमांडर जेरार्ड और कप्तान वालेस को मौत के घाट उतर दिया ,परंतु अंत में उनके सभी क्रन्तिकारी  साथी मारे गए राव तुलाराम को घायल  अवस्था में युद्ध क्षेत्र से हटना पड़ा ,वह पराजित हुये पर हिम्मत नहीं हारी । आगे की लड़ाई की रणनीति तय करने हेतु वह तात्या टोपे से मिलने गए, परंतु 1862 में तात्या टोपे के बंदी बना लिए जाने के कारण सैनिक सहायता मांगने ईरान व अफगानिस्तान चले गए जहाँ अल्पायु में उनकी मृत्यु हो गयी। 1857 की क्रांति में भागीदारी के कारण ब्रिटिश हुकूमत ने 1859 मे, राव तुलाराम की रियासत को जब्त कर लिया था। परंतु उनकी दोनों पत्नियों का संपत्ति पर अधिकार कायम रखा गया था। 1877 में उनकी उपाधि उनके पुत्र 'राव युधिष्ठिर सिंह' को अहिरवाल का मुखिया पदस्थ करके लौटा दी गयी।

## विरासत
23 सितम्बर 2001, को भारत सरकार ने महाराजा राव तुलाराम की स्मृति में डाक टिकेट जारी किया। उनके सम्मान में बने, जफरपुर कलाँ का "राव तुलाराम मेमोरियल चिकित्सालय, महाराजा राव तुलाराम मार्ग पर स्थित 'रक्षा अध्ययन व विश्लेषण संस्थान' व महाराजा राव तुलाराम पोलिटेक्निक, वजीरपुर चिराग दिल्ली प्रमुख है।

### राव तुलाराम चिकित्सालय
राव तुलाराम चिकित्सालय दिल्ली में नजफगढ़ क्षेत्र में रावता मोड के निकट जाफरपुर पुलिस स्टेशन के पास स्थित है।

## इन्हे भी देखे
*यदुवंशी

## बाहरी कड़ियाँ
* भारत के डाक टिकट

* डॉ. रवीन्द्र सिंह यादव & विजयपाल , 1857 की क्रांति के पुरोधा: राव राजा तुलाराम, 2013, पुनीत प्रकाशन, जयपुर, ISBN: 978-81-88559-54-1
*क्रांतिदूत -राव राजा तुलाराम ,१९९९,  इंजी० अनिल यादव ,  सरिता पब्लिशिंग हाउस 

## सन्दर्भ

__अनुक्रम_दिखाएँ__

श्रेणी:आधार
श्रेणी:1825 में जन्मे लोग
श्रेणी:१८६३ में निधन
श्रेणी:भारतीय स्वतन्त्रता संग्राम
श्रेणी:रेवाड़ी के लोग
श्रेणी:हरियाणा के लोग
श्रेणी:भारतीय स्वतंत्रता सेनानी
श्रेणी:अहीर (आभीर) राजवंश
श्रेणी:अहीर इतिहास
श्रेणी:अहीर
इयाजुद्दीन अहमद

**इयाजुद्दिन अहमद** (बांग्ला: ইয়াজউদ্দিন আহম্মেদ) (जन्म: 1 फरवरी, 1931) बांग्लादेशके राष्ट्रपति थे, जिन्होंने 6 सितंबर 2002 से 12 फरवरी 2009 तक सेवा की। अक्टूबर 2006 से जनवरी 2007 तक, उन्होंने कार्यवाहक सरकार के मुख्य सलाहकार के रूप में भी काम किया। अक्टूबर 2006 से 2008 की शुरुआत तक, राष्ट्रपति के रूप में उनकी जिम्मेदारियों में कार्यवाहक सरकार का रक्षा मंत्रालय शामिल था।

मृदा विज्ञान में डॉक्टरेट की उपाधि प्राप्त करने के बाद अहमद ढाका विश्वविद्यालय में पूर्ण प्रोफेसर और विभाग के अध्यक्ष बन गए। 1991 से ही उन्होंने सार्वजनिक पदों पर नियुक्तियाँ स्वीकार करना शुरू कर दिया, जैसे कि लोक सेवा आयोग (1991 से 1993) के अध्यक्ष और विश्वविद्यालय अनुदान आयोग (1995 से 1999), 2002 में उन्होंने राष्ट्रपति के रूप में चुनाव जीता। 2004 में उन्होंने निजी विश्वविद्यालय, आतिश दीपांकर विज्ञान और प्रौद्योगिकी विश्वविद्यालय (ADUST) की स्थापना में मदद की।

अपने राष्ट्रपति काल के दौरान, अहमद ने राष्ट्र के बारे में दो पुस्तकों के लेखन और प्रकाशन का निर्देशन किया, *सौ साल का बंगभवन* और *बंगभवन शतवर्ष।* इन्हें 2006 में बंगभवन के प्रेस विंग द्वारा उनके सलाहकार मुखलेसुर रहमान चौधरी की पहल पर प्रकाशित किया गया था। 

## संदर्भ

श्रेणी:1931 में जन्मे लोग
श्रेणी:बांग्लादेश के राष्ट्रपति
श्रेणी:मृत लोग
लियोनिद ब्रेझ़नेव

अंगूठाकार|334x334पिक्सेल|लियोनिद ब्रेझ़नेव
**लियोनिद ईलिच ब्रेझ़नेव** (रूसी: Леонид Ильич Брежнев, *[[झ़|'झ़' के लिए उच्चारण सहायता]]*), (19 दिसम्बर 1906 - 10 नवम्बर 1982) सोवियत संघ की कम्युनिस्ट पार्टी की केन्द्रीय समिति के भूतपूर्व महासचिव थे और सन् 1964 से सन् 1982 में अपनी मृत्यु तक सोवियत संघ के प्रमुख शासक थे। वह 1960 से 
1964 तक और 1977 से अपनी मृत्यु तक सोवियत संघ के राष्ट्रपति भी थे। उनका अठाराह साल का शासनकाल जोसेफ़ स्टालिन के अलावा किसी भी अन्य सोवियत शासक से लम्बा था। इस काल में उन्होने एक ओर सोवियत संघ को सैन्य रूप से बहुत शक्तिशाली बनाया और उसका विश्व-स्तर पर प्रभाव बहुत बढ़ाया, लेकिन दूसरी ओर सोवियत संघ की आर्थिक स्थिति काफ़ी मंदा हो गयी। इस आर्थिक कमज़ोरी को सोवियत संघ के सन् 1991 में ख़त्म होकर टूट जाने का एक मुख्य कारण बताया जाता है।

## नाम का उच्चारण
'ब्रेझ़नेव' में 'झ़' अक्षर के उच्चारण पर ध्यान दें क्योंकि यह बिना बिन्दु वाले 'झ' से ज़रा भिन्न है। इसका उच्चारण अंग्रेज़ी के 'टेलिविझ़न' शब्द के 'झ़' से मिलता है।

## इन्हें भी देखें
* सोवियत संघ
* निकिता ख़्रुश्चेव​
* रूसीकरण
श्रेणी:सोवियत संघ के महासचिव
श्रेणी:सोवियत राजनीतिज्ञ
विक्टर चेर्नोम्यिर्दिन

**विक्टर शर्नोमायर्डिन** (, ; 9 अप्रैल 19383 नवम्बर 2010) गैइश्प्रोम ऊर्जा कंपनी के संस्थापक और पहले अध्यक्ष थे। वह सबसे लम्बे समय तक रूस के प्रधानमंत्री (1992–1998) रह चुके हैं।

श्रेणी:रूस के गणतंत्र
श्रेणी:रूस के प्रसिद्ध व्यक्ति
श्रेणी:रूस के राष्ट्रपति
दिमित्री मेदवेदेव

**दिमित्री अनातोलियेविच मेदवेदेव** (जन्म 14 सितंबर 1965) एक रूसी राजनीतिज्ञ और वकील हैं, जिन्होंने 2020 से रूसी सुरक्षा परिषद के उपाध्यक्ष के रूप में कार्य किया है। मेदवेदेव 2008 से 2012 के बीच रूस के राष्ट्रपति और 2012 से 2020 के बीच रूस के प्रधानमंत्री भी रहे।

मेदवेदेव 2008 के चुनाव में राष्ट्रपति चुने गए थे। उन्हें अपने पूर्ववर्ती व्लादिमीर पुतिन, जो मेदवेदेव के राष्ट्रपति काल में प्रधानमंत्री थे, की तुलना में अधिक उदार माना जाता था। राष्ट्रपति के रूप में मेदवेदेव का एजेंडा एक व्यापक आधुनिकीकरण कार्यक्रम था, जिसका उद्देश्य रूस की अर्थव्यवस्था और समाज का आधुनिकीकरण करना और देश की तेल और गैस पर निर्भरता कम करना था। मेदवेदेव के कार्यकाल के दौरान, संयुक्त राज्य अमेरिका और रूस ने न्यू स्टार्ट परमाणु हथियार न्यूनीकरण संधि पर हस्ताक्षर किए। रूस ने रूसी जॉर्जियाई युद्ध जीता और महामंदी से उबर गया। मेदवेदेव ने भ्रष्टाचार विरोधी अभियान भी चलाया, लेकिन बाद में उन पर खुद भ्रष्टाचार के आरोप लगे।

उन्होंने एक कार्यकाल तक पद संभाला और 2012 के राष्ट्रपति चुनाव के बाद पुतिन उनके उत्तराधिकारी बने। इसके बाद पुतिन ने मेदवेदेव को प्रधानमंत्री नियुक्त किया। पुतिन को व्यापक संवैधानिक बदलाव करने का मौका देने के लिए उन्होंने 15 जनवरी 2020 को बाकी सरकार के साथ इस्तीफा दे दिया और 16 जनवरी 2020 को मिखाइल मिशुस्टिन उनके उत्तराधिकारी बने। पुतिन ने उसी दिन मेदवेदेव को सुरक्षा परिषद के उपाध्यक्ष के नए पद पर नियुक्त किया।

कुछ विश्लेषकों के अनुसार, मेदवेदेव का राष्ट्रपति पद घरेलू और पश्चिमी देशों के साथ संबंधों में सकारात्मक बदलाव का वादा करता प्रतीत हुआ, जो "रूसी राजनीति में एक नए, अधिक उदारवादी दौर की संभावना" का संकेत था। हालाँकि, यूक्रेन पर रूसी आक्रमण की शुरुआत के बाद से, उन्होंने तेज़ी से आक्रामक और पश्चिम-विरोधी रुख अपनाया है। घरेलू और अंतरराष्ट्रीय स्तर पर पर्यवेक्षकों ने सुझाव दिया कि पिछली बयानबाजी से अलग हटकर मेदवेदेव पुतिन के एक उदार अधीनस्थ के रूप में अपनी सार्वजनिक छवि बदलने का प्रयास कर रहे थे। कई स्रोतों द्वारा उन्हें पुतिन का संभावित उत्तराधिकारी माना जाता है।

## शासन
2008 के चुनाव में मेदवेदेव ने वोटों के 70 प्रतिशत को प्रप्त किया। मेदनेदेव के शासन के दौरन रूस जोर्जिया से युद्ध करता था। 2008-2009 में रूस में आर्थिक संकट घटित हुआ। मेदवेदेव ने पुलिस और सैन्य के सुधार शुरू किया। उसके शासन के दौरन रूसी-अमरिकी व्यवहार सुधर हो गए।

## आलोचना
रूसी उदारवादी विरोधियों के ख्याल में मेदवेदेव पुतिन पर निर्भर होता है। उसी समय में मेदवेदेव सरकार में उदार समूह का नेता माना जाता है। इसलिए वह अक्सर राष्टरवादी राजनीतिज्ञों के द्वारा आलोचना किया जाता है।

## सन्दर्भ

मेदवेदेव का आधिकारिक साइट

श्रेणी:रूस के प्रधानमंत्री
श्रेणी:रूस के राष्ट्रपति
स्पाइस (सॉफ्टवेयर)

**स्पाइस** (अंग्रेजी: Simulation Program with Integrated Circuit Emphasis या SPICE, सिमुलेशन प्रोग्राम विद इन्टीग्रेटेड सर्किट एम्फेसिस, हिन्दी अनुवाद: एकीकृत परिपथ प्रमुखता युक्त अनुकरण क्रमादेश) एनालॉग विद्युत परिपथ सिमुलेट करने वाला एक सॉफ्टवेयर है। यह एक अति-उपयोगी और शक्तिशाली प्रोग्राम है जो आईसी डिजाइन या प्रिन्टेड सर्किट बोर्ड स्तर के विद्युत परिपथ के डिजाइन के लिये प्रयोग में लाया जाता है ताकि बनाने के पहले ही विभिन्न स्थितियों में परिपथ के व्यवहार की मीमांसा की जा सके। इसे उन्नीस सौ सत्तर के दशक में कैलिफोर्निया विश्वविद्यालय, बर्कली के इलेक्ट्रॉनिक्स अनुसंधान प्रयोगशाला के लैरी नागेल ने अपने शोध-मार्गदर्शक प्रोफेसर डोनाल्ड पीटर्शन की देखरेख में विकसित किया। 

*  1973 में SPICE
*  1975 में SPICE2
*  1981 में SPICE2G.6
*  1985 में SPICE3

### स्पाइस में परिपथ का वर्णन एवं विश्लेषण कमाण्ड

```
CR circuit+power+transient+ic+print
.TRAN 1 10
.PRINT TRAN V(1) I(V1) 
* 0---R1---1---C1---2---V1---0
R1 0 1 10
C1 1 2 20
V1 2 0 5
.IC V(1) = 2
.END
```


## स्पाइस से व्युत्पन्न परिपथ-विश्लेषक प्रोग्राम
### निःशुल्क/मुक्तस्रोत
* LTSPICE
* Spice Opus  -- इसमें परिपथ के इष्टतमीकरण की सुविधा भी है।
* ASCO tool
* gEDA (GPL)
* Gnucap (GNU Circuit Analysis Package)
* MacSpice
* NG-spice (next generation spice)
* Oregano (ngspice का इम्प्लिमेन्टेशन)
* क्यूयूसीएस (Qucs)
* TclSpice

### सशुल्क (व्यावसायिक)
* पी-स्पाइस (PSPICE)/OrCAD
* HSpice (para estaciones de trabajo)
* MicroCad
* Dr. Spice
* Proteus Design Suite
* Intusoft
* Spice-It!
* SIMetrix Intro
* TopSPICE
* Mentor Graphics
* Tina Pro
* Multisim
* Altium Designer

## शक्ति इलेक्ट्रॉनिक परिपथों का सिमुलेशन
इस कार्य के लिये ऐसे प्रोग्राम डिजाइन किये गये हैं जो स्विच का एक सरल मॉडल उपयोग करते हैं। इससे बड़े-बडे कनवर्टर भी आसानी से कम समय में सिमुलेट हो जाते हैं। इस तरह के कुछ प्रमुख सिमुलेटर ये हैं-
* ओपेनमॉडेलिका
* PECS
* NL5
* PLECS
* PSIM
* SIMLORER
* SIMETRIX/SIMPLIS
* SABER
* PESIM
* iPES
* GeckoCircuits
* CASPOC

## इन्हें भी देखें
* क्यूयूसीएस (Qucs)
* निःशुल्क एलेक्ट्रानिक परिपथ सिमुलेटर

## बाहरी कड़ियाँ
* Comprehensive, detailed PSPICE tutorial and user guide at Wilfrid Laurier University, Canada 
* Larry Nagel, "The Life of SPICE"
* The Spice Page
* Thomas Quarles' dissertation (SPICE3)
* SPICE on gEDA HOWTO
* A brief history of SPICE
* Spice 3 Userguide
* Spice 3 Quickstart Tutorial

### Versions with source code available
* SPICE2 and SPICE3 at UC Berkeley
* Cider at UC Berkeley
* ngspice: SPICE3 with updates and XSPICE extensions
* tclspice: ngspice and Tcl scripting
* XSPICE at Georgia Tech

### अनुप्रयोग
* विभिन्न परिपथों के लिए सैम्पल स्पाइस कूट और आउटपुट 
* NanoDotTek Report NDT14-08-2007, 12 अगस्त 2007 
* eCircuit centre - A free source of SPICE and Excel files for the hands-on learning of circuit design and analysis.
* Using LTspice for Circuits Labs

श्रेणी:सॉफ्टवेयर
श्रेणी:विद्युत प्रौद्योगिकी
श्रेणी:कैड
कुल (जीवविज्ञान)

[thumb|200px|कुल [जीववैज्ञानिक वर्गीकरण की एक श्रेणी है और एक कुल में कई प्राणी वंश आते हैं]]
**कुल** (अंग्रेज़ी: family, फ़ैमिली; लातिनी: familia, फ़ामिलिया) जीववैज्ञानिक वर्गीकरण में प्राणियों के वर्गीकरण की एक श्रेणी होती है। एक कुल में एक-दुसरे से समानताएँ रखने वाले कई सारे जीवों के वंश आते हैं। ध्यान दें कि हर प्राणी वंश में बहुत-सी भिन्न प्राणियों की जातियाँ सम्मिलित होती हैं।

## लातिनी भाषा में नाम
कुलों के नाम अधिकतर लातिनी भाषा में होते हैं क्योंकि जीववैज्ञानिक वर्गीकरण की प्रथा १७वीं और १८वीं सदियों में यूरोप में शुरू हुई थी और उस समय वहाँ लातिनी ज्ञान की भाषा मानी जाती थी। यह रिवायत अभी तक चलती आई है। आधुनिक काल में इस्तेमाल होने वाली वर्गीकरण व्यवस्था १८वीं शताब्दी में कार्ल लीनियस नामक स्वीडी वैज्ञानिक ने की थी।

## उदाहरण
* मानव एक जीववैज्ञानिक जाति है जिसका वैज्ञानिक नाम 'होमो सेपियन्ज़' (Homo sapiens) है
* होमो (Homo) एक जीववैज्ञानिक वंश है जिसमें मानव और मानव से मिलती-जुलती निअंडरथल मानव जैसी कई और जातियाँ थीं - आधुनिक काल में मानवों को छोड़कर इस वंश की अन्य सभी जातियाँ विलुप्त हो चुकी हैं
* होमिनिडाए (Hominidae), जिसे हिन्दी में 'मानवनुमा' कह सकते हैं, एक जीववैज्ञानिक कुल है जिसमें मनुष्य, चिम्पान्ज़ी, गोरिल्ला और ओरन्गउटान जैसे सभी बड़े अकार वाले वानर वंश आते हैं
* प्राइमेट (Primate), जिसे हिन्दी में 'नरवानर' कह सकते हैं, एक जीववैज्ञानिक गण है जिसमें मानव और सारे मानवनुमा कपियों के अलावा, सभी बन्दर, लीमर, तारसियर जैसे सदस्यों वाले सभी कुल आते हैं
* स्तनधारी (Mammalia, मैमेलिया) एक जीववैज्ञानिक वर्ग है जिसमें स्तनधारी जानवरों वाले सभी गण आते हैं - यानी इस वर्ग में मनुष्य, भेड़िये, व्हेल, चूहे, घोड़े और कुत्ते सभी सम्मिलित हैं
* कोरडेटाए (Chordatae), जिसे हिन्दी में 'रज्जुकी' कहते हैं, एक जीववैज्ञानिक संघ है जिसमें वे सभी वर्ग आते हैं जिनके सदस्य जानवरों के पास रीढ़ की हड्डी होती है - इसमें मनुष्य, गिरगिट, मेंढक, मछली, वग़ैराह शामिल हैं
* ऐनीमेलिया (Animalia), जिसे हिन्दी में 'जंतु' कहा जा सकता है, एक जीववैज्ञानिक जगत है जिसमें सभी जंतुओं वाले संघ आते हैं, लेकिन पौधे, इत्यादि नहीं आते - इसमें मनुष्य, मकड़ी, ओक्टोपस वग़ैराह सभी प्राणी शामिल हैं

## इन्हें भी देखें
* जीववैज्ञानिक वर्गीकरण
* गण (जीवविज्ञान)

## सन्दर्भ


श्रेणी:जीववैज्ञानिक वर्गीकरण
श्रेणी:जीव विज्ञान
*